Az elméletben szükséges teljesítmény az egyes fogyasztók terheléseinek összege. Általában érdemes legalább 10% többlettel számolni mivel lehet, hogy több terhelést kap az áramfejlesztő, illetve új fogyasztókat csatlakoztatunk rá. Fontos: Az áramfejlesztők folyamatos üzemét a maximális teljesítmény 80%-ára méretezik, tehát egy 1 kW teljesítményű áramfejlesztőről 0,8 kW-os fogyasztó üzemeltethető folyamatosan. Az áramfejlesztő teljes teljesítményét állandóan kihasználni nem szabad! Fontos: Az elektromotoros fogyasztók induláskor rövid időre jelentősen túlterhelik az áramfejlesztőt, ezért ilyen fogyasztók esetén az áramfejlesztő teljesítményének legalább 2-3-szorosan kell meghaladnia a róla üzemeltetett elektromos motor teljesítményét!